"Setswana Puotlaleletso ya Ntlha (FAL)/P2 23 DBE/Ngwanaitseele 2019 NSC KAROLO YA D: POKO Araba dipotso TSOTLHE mo karolong e. POTSO 7: MABOKO A SETSWANA: Morulaganyi – MK Mothoagae Buisa dinopolo tse di latelang, mme morago o arabe dipotso. 7.1 BOSIELA – LD Raditladi 1 Bosiela ga bo phimoge sekalobadi, 2 Ga bo na motho a bo a bo tlhapa ka mosidi, 3 A bo phimola a bo tlhapela bodibeng, 4 Go tswa maswe, jone bo salele nameng. 5 Ke ledimo le jang batho le matlhape, 6 Moselesele o sadisang le makape, 7 Go sale bolota go sale botlhoko, 8 Go sale sebodu se tlhokang dipheko. 9 Bosiela ke pula ya kgogolamoko, 10 Ke mosetlho o sa rwalelwang le ditlhako; 11 Bo go kolobetsa bo sa go rapele, 12 Bo go tlhabe dinao, ditlhako o di rwele. 13 Bosiela ruri ke leselamotlhaka 14 Le utswang dikoko, masogo le dikgaka; 15 Bo tsena fela le fa ntlo e ageletswe, 16 Bo bo bo senya lokgapho lwa ntlo e feetswe. 7.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Bosiela ke fa o tlhokofaletswe ke … A rakgadi. B motsadi. C malome. D kgaitsadi. (1) 7.1.2 Mmoki o kaya eng ka mola wa 1 mo temaneng ya 2? (2) 7.1.3 Neela morumo wa temana ya 2. (2) 7.1.4 Ke ponagalo efe ya poko e e tlhagelelang mo meleng ya 7 le 8? (2) 7.1.5 Naya mofuta wa sekapuo se se dirisitsweng mo moleng wa 1 temana ya 3. (2) 7.1.6 Fa o lebile a o ka kgona go thibela bosiela? (2) Kwalololo e ileditswe Phetla"